《周唐辅仙居庄作》
宋代·白玉蟾

黄鹂声断桃花飞，一雨三日溪水肥。
龙孙破地蝴蝶懒，梅子如豆糁青枝。
东风吹转杨柳腰，村南村北杜鹃啼。
稻针刺水鸥抱卵，双燕商量春欲归。
蟾溪主人拆社瓮，百杯醉我烂如泥。
翠麓轩壁凝古墨，一阕松窗伤春词。
夜来饮到姮娥去，笙鹤响空人不知。
露华烟华湿苍藓，朦胧沆瀣沾我衣，
瀑布悬珠溅紫芝。山猿恐我呼杖屦，
啼到日高太二时。庐山山下一回首，
只是此生长别离。

作者简介：白玉蟾（1134～1229），南宋时人，祖籍福建闽清，生于海南琼州，内丹理论家。南宗的实际创立者，创始金丹派南宗，金丹派南五祖之一。生卒年待考，原名葛长庚，本姓葛，名长庚。字如晦，号琼琯，自称神霄散史，海南道人，琼山老人，武夷散人。幼聪慧，谙九经，能诗赋，长于书画，12岁时举童子科，作《织机》诗；才华横溢，著作甚丰。自幼从陈楠学丹法，嘉定五年（1212）八月秋，再遇陈楠于罗浮山，得授金丹火候诀并五雷大法。